**Az Arató Anna Alapítvány (Arató Alapítvány) működési szabályzat**

az alapító okiratban foglaltak alapján

**1) Az Arató Alapítvány céljai megvalósításának szempontjai**

Az alapítvány célja és tevékenysége rögzítésre került az alapító okiratban. Ez eléggé tág ahhoz, hogy a kuratórium pontosabban meghatározza munkájának menetét.

A kuratórium az első ülésén konkretizálta az alapító okiratban szereplő célokat és tevékenységet. Ez később változhat – kell az első két év ahhoz, hogy tapasztalatot gyűjthessünk, azt értékeljük, s két év után esetleg változtassunk, bővítsünk/szűkítsünk.

1. az alapítvány arra törekszik, hogy

1) a pénz hosszabb – 6-10 éves – időszakra kitartson;

2) elérjük, hogy további támogatások érkezzenek a folyamatos működéshez;

1. az alapítvány egyéneket támogat, a pszichoanalízis fejlődését szolgáló sztenderd pszichoanalitikus képzési célokkal (például pszichoanalitikus képzéssel összefüggő költségek, tanulmányi analízis, szupervizió rész);
2. nem támogat olyan programokat, kéréseket, melyek az MPE szokványos működésébe beletartoznak.

**2) Az alapítvány céljai:**

a) a pszichoanalízis „budapesti iskolája” hagyományainak, a magyar pszichoanalitikusok eszmei értékeinek továbbvitele;

b) pszichoanalitikus szakmai képzés, továbbképzés, oktatás biztosítása, elősegítése;

c) a hazai pszichoanalízis és pszichoanalitikus terápia fejlődésének előmozdítása és a már elért eredmények minél szélesebb körben történő terjesztése;

d) a közvélemény minél szélesebb körének tájékoztatása és ismeretterjesztés a pszichoanalízis tudományával összefüggésben;

e) a magyar pszichoanalitikus szakemberek, különösen a „budapesti iskola” hagyományait képviselő és továbbvivő szakemberek továbbképzésének elősegítése nemzetközi rendezvényeken;.

f) a pszichoanalitikus terápia terjedésének előmozdítása;

g) hozzájárulás olyan tevékenységekhez, amelyeknek célja a pszichoanalízis eredményeinek népszerűsítése a pszichoterápiás és pszichiátriai szakmán belül és azon kívül is;

h) a pszichoanalitikusok eszmei és tárgyi emlékei ápolásának támogatása.

**3) Az alapítvány működése**

a) A kuratóriumot évente legalább egyszer össze kell hívni írásban, elektronikus levél vagy postai levél útján. A meghívónak tartalmaznia kell az alapítvány nevét és székhelyét, továbbá a kuratóriumi ülés helyét, időpontját és a napirendi pontokat.

b) Az alapítvány minden évben a tavaszi közgyűlésen benyújtja éves költségvetését

c) Az alapítvány az egyesület vezetőségével egyeztetve igénybe veheti az MPE adminisztrációját (pl. nyílvántartás, körlevelezés)

d) A kuratórium akkor határozatképes, ha azon legalább két tag jelen van. Határozatát – ha az alapító okirat másként nem rendelkezik – mindhárom tag jelenléte esetén egyszerű szótöbbséggel, míg két tag esetén egyhangúlag hozza.

**4) Az Arató alapítvány pályázási és pályázat elbírálási szabályzata**

* A kuratórium évente két alkalommal hirdet pályázatot
* A pályázatok kiírásának határideje március 31. és szeptember 30.
* A pályázatok benyújtásának módja: írásban (elektronikusan), a pályázati kiírás előírása szerint a kérés megfelelő részletezésével
* A pályázó jelenítse meg, a támogatás milyen módon szolgálja az alpítvány céljait, haszna
* A pályázók köre: a pszichoanalitikus képzésben már résztvevők személyek

A pályázatok elbírálásának menete:

* + az alapítványi vagyon felhasználása során az egyéni pályázatok alapján a támogatásokról elfogadott pénzügyi terv és határozat alapján a kuratórium dönt
	+ a döntés a kuratóriumi ülés keretében történik;
	+ a kuratórium írásos kiegészítést, szükség esetén személye konzultációt kérhet.
* A pályázatok elbírálásának szempontjai a a pályázati kiírás részét képezik, nyilvánosak.
* A pályázat bírálatának eredményéről és indoklásáról az alapítvány írásban értesíti a pályázót.
* A nyertes pályázat céljainak megvalósulását a kuratórium ellenőrzi.
* Sikeres pályázat esetén az alapítvány írásos megállapodást köt a pályázóval, melyben rögzítik a kifizetés módját és idejét, valamint a teljesítés ellenőrzésének módját.
* A pályázat eredménye és a pályázat céljának megvalósulása nyilvános.
* A pályázat teljesítésénnek elmaradásáról a kuratórium tájékoztatja a közgyűlést.

Bokor László dr.

a kuratórium elnöke